kardosdrur/scandi-wiki huggingface dataset:
C.W. Westrup

Carl Wium Westrup (født 11. august 1874 i Helsingør, død 10. august 1958 i København) var en dansk retslærd. Han var stiftsskriver i Roskilde og æresdoktor i jura (romersk og kanonisk ret).

C.W. Westrup var søn af en artillerikaptajn; moderen døde allerede i 1875. Han blev student fra Metropolitanskolen i 1892 og blev cand.jur. i 1899. Han har arbejdet som jurist ved Sjællands Stiftsamt (1900-04) og Københavns Amts Søndre Birk (1904-12), inden han fik den ledende stilling som stiftsskriver i Sjællands Stift 1920. Han var på studieophold i Paris 1914 og på længere studierejser blandt andet til München, Rom (1932-33) og atter Paris. 

Han har et større juridisk forfatterskab bag sig, især inden for romerret, som førte til titlen dr.jur. utriusque h.c. ved Universität München i 1924. Først som pensionist blev han æresdoktor ved Københavns Universitet i 1950 og ved Sorbonne i Paris i 1957. Han havde dog i 1927 opnået ius docendi (undervisningsret) i romerret og i almindelig og sammenlignende retshistorie ved Københavns Universitet. Westrup var endvidere medarbejder ved flere danske og udenlandske tidsskrifter samt ved Salmonsens Konversationsleksikon.

Han var tillige værge for Roskilde Domkirke 1920-38, næstformand i Selskabet for kirkelig Kunst fra dets stiftelse 1926, formand 1942. Han var medlem af Société d'Histoire du Droit, Paris, af Institut International de Philosophie du Droit et de Sociologie Juridique, Paris og af Institut Jean Bodin, Paris. Han modtog Professor P. Mariagers Legat 1947 og blev medlem af Bayerische Akademie der Wissenschaften 1949. Han var Ridder af Dannebrog og Dannebrogsmand.

Westrup blev gift 30. november 1901 med Sofie Elisabeth, født 3. marts 1877 på Merløsegård, datter af forpagter Johannes Helmers (død 1913) og hustru Emma, født Rasmussen (død 1930).

Eksterne henvisninger 
 C.W. Westrup  på Graabrodre-kirkegaard.dk
 C.W. Westrup på Litteraturpriser.dk
 Kraks Blå Bog 1957

Foreningsformænd fra Danmark
Embedsmænd fra Danmark
Riddere af Dannebrog
Personer fra Helsingør
Jurister fra Danmark
Personer i Kraks Blå Bog (afdøde)
Medlemmer af Bayerische Akademie der Wissenschaften
Æresdoktorer ved Københavns Universitet
Studenter fra Metropolitanskolen
DonkeyBoy

Donkeyboy er en musikgruppe fra Drammen i Norge fra 2005 bestående af Cato Sundberg, Kent Sundberg, Peter Michelsen, Thomas Drabløs og Alexander Garborg Ågedal (bas).

DonkeyBoys blev dannet i 2005 af Cato, Kent og Thomas. Øyvind Haga kom med på guitar, men forlod hurtigt gruppen og blev afløst af Peter Michelsen.  

Norsk P3 fik øje på Donkeyboy og satte gruppens første par singler på playlister, hvorefter bandet blev hypet. En af gruppens sange "Broke My Eyes" kom med i en snowboard-reklame og et andet nummer "Somehow" fik rosende omtale af selveste The Who i forbindelse med et fremstød for et engelsk musiksite.

Musik

Album
2009: Caught in a Life
2012: Silver Moon

Singler
 "Ambitions"(2009)
 "Sometimes"(2009)
 "Broke My Eyes"(2009)
 "Awake" (2009)
 "Blade Running"(2009)
 "Stereolife"(2010)
 "City boy"(2011)
 "Pull of the eye"(2012)
 "Trigger Finger"(2013)
 "Crazy Something Normal"(2014)
 "Hero" (2014)

Eksterne henvisninger 
 Donkeyboys Officielle hjemmeside 
 P3 Playlistnyt 

Fra DR P3 playlistnyt
Musikgrupper fra Norge
Musikgrupper fra 2009
Down With Webster

Down With Webster er en canadisk hiphop-gruppe, som i begyndelsen af oktober udsendte debutalbummet "Time To Win Vol. 1".

Down With Webster vandt i 2008 konkurrencen Rogers Mobile/Universal Music Best Unsigned Artist, og siden har folk som Timbaland og Gene Simmons fra KISS vist interesse i at få gruppen tilknyttet deres respektive pladeselskaber.

"Time To Win Vol. 1" er det første af to mini-albums med syv numre.

Referencer

Eksterne henvisninger 
 P3 Playlistnyt 

Fra DR P3 playlistnyt
Hiphopgrupper
Musikgrupper fra Canada
Musikgrupper fra 2008
Old Sarum

Old Sarum er navnet på den ældste bosættelse i byen Salisbury i England. På stedet er der fundet rester af menneskelig beboelse fra så tidligt som 3000 f.kr. Old Sarum er nævnt i nogle af de tidligste bevarede skriftlige kilder i England. Bebyggelsen findes på toppen af en bakke ved navn Sarum, der befinder sig ca. 3 km nord for centrum af det nuværende Salisbury.

På området var bygget en katedral under Normannerne, men den blev revet ned i 1219 til fordel for den nye Salisbury Cathedral.

Fra Edvard 2.s regeringstid, var to medlemmer af House of Commons valgt i Old Sarum. Dette fortsatte på trods af, at der fra det 17. århundrede ikke var fastboende vælgere i byen. I 1831 var der elleve vælgere, der alle var jordejere med bopæl andre steder. Dette gjorde Old Sarum til et af de mest berygtede rotten borough. Den engelske parlamentsreform i 1832 nedlagde Old Sarum som valgkreds.

English Heritage ejer i dag området, som er åbent for offentligheden.

Se også 
 Liste over borge og slotte i England

Eksterne henvisninger 

Englands historie
Oldtiden
Slotte i Wiltshire
Borgruiner i Storbritannien
Susanne Hegelund

Susanne Hegelund (født 27. september 1955) er en dansk forfatter og kommunikationsrådgiver.

Hegelund er uddannet journalist og var som led i sin journalistuddannelse i praktik på Berlingske Tidende. Efter endt uddannelse blev hun Christiansborg-reporter for avisen og senere for TV Avisen. Da DR i 1996 lancerede nyhedstimen kl. 21 blev hun reporter på Pengemagasinet. Hun blev i 1998 chef for DR2's Deadline. I 2002 blev hun erhvervsredaktør i DR og stod som sådan i spidsen for opbygningen af en flermediel erhvervsredaktion. Fra 2006 var hun chef både for den politiske redaktion og erhvervsredaktionen. I 2007 blev hun chef for TV Avisen; en stilling hun havde til december 2009, hvor hun fratrådte som led i en større omrokering i DR.

I efteråret 2010 var Susanne Hegelund vært på TV 2 NEWS, hvor hun primært fungerede som vært på nyhedskanalens aftenflade med lange interviews og fokus på dansk politik. I december 2010 skiftede hun funktion til TV2's politiske redaktion, der blev opprioriteret i forbindelse med valgåret 2011.

Senere i 2011 blev Susanne Hegelund udnævnt til kommunikationsdirektør i erhvervsorganisationen Landbrug & Fødevarer med ansvar for den strategiske udvikling af organisationens kommunikation samt for afdelingerne Presse, Medier, Samfundskommunikation, Web og Branding.

Fra 2013 er hun partner i HEGELUND & MOSE som forfatter, foredagsholder og rådgiver i politisk indflydelse og kommunikation.

Sammen med Peter Mose, har hun på Gyldendal udgivet magt-trilogien Håndbog for statsministre i 2006, Javel, hr. minister i 2011, og Lobbyistens Lommebog i 2013. I 2017 udkom bogen Flyt Magten - Sådan bliver du en god lobbyist. Susanne Hegelund udgav på Gyldendal i 2022 "Samfundsreformator - Anders Eldrup".

Noter

Journalister fra Danmark
Ansatte ved TV 2
Journalister ved Berlingske
Personer i Kraks Blå Bog
Fredericia Dagblad

Fredericia Dagblad er en dansk avis, der udgives fra Fredericia. Avisen udkommer mandag-søndag i 4.494 eksemplarer.

Avisen blev grundlagt i 1881. Den har siden 2015 været ejet af Jysk Fynske Medier, der også udgiver Vejle Amts Folkeblad.

Eksterne henvisninger 
 Fredericia Dagblads hjemmeside 
 Digitaliserede udgaver af Fredericia Dagblad i Mediestream
 Læs om Fredericia Dagblad i opslagsværket "De Danske Aviser"

Referencer 

Etableret i 1881
Aviser fra Jylland
Dagblad
Ole Bang (direktør)

Ole Bang (født 3. december 1932 på Frederiksberg) arbejdede med ulands- og flygtningehjælp og var til sidst direktør i Kræftens Bekæmpelse 1981-1994.

Ole Bang tog studentereksamen på Metropolitanskolen i 1951 og blev cand.merc. i 1957.
 
1956-58 var han fuldmægtig i Mellemfolkeligt Samvirke, 1958-60 kontorchef i Dansk Røde Kors, 1960-65 generalsekretær i Dansk Flygtningehjælp, 1965-68 næstformand for Fællesrådet for Sydafrika, 1966-68 vicepræsident for The International Defense and Aid Fund for Southern Africa, 1967-70 medlem af UNESCO's danske nationalkommission, 1967-756 formand for Mellemfolkeligt Samvirke og fra 1967 medlem af ulandsrådet.
1980-82 var han formand for regeringens udvalg vedr. pricipperne for den danske bistand til udviklingslandene, også kaldt Ole Bang-udvalget.

Samtidig med slutstillingen som direktør i Kræftens Bekæmpelse var Ole Bang bestyrelsesformand for Elsparefonden.

Som kuriositet kan nævnes, at Ole Bangs farfar var lektor Valdemar Bang på Metropolitanskolen, der blev berømt som den berygtede latinlærer, lektor C. Blomme i Hans Scherfigs roman Det forsømte forår, der i 1993 blev filmatiseret med Frits Helmuth i hovedrollen som lektor Blomme.

Referencer 

Erhvervsfolk fra Danmark
Personer fra Frederiksberg
Økonomer fra Danmark
Personer i Kraks Blå Bog
Garnison

Garnison (af fransk garnir; udstyre) er en militær styrke, der er udstationeret et givent sted; i ordets oprindelige betydning for at bevogte stedet, eksempelvis en fæstning, et slot eller en by.

Garnisonen indgår som en del af det militære beredskab og har desuden opgaver med bevogtning, uddannelse samt vedligeholdelse af udstyr og anlæg. 

Fredericia, Skive, Aalborg, Hørsholm, København, Holstebro, Frederikshavn, Korsør, Haderslev, Vordingborg, Karup og Slagelse er Danmarks få tilbageværende garnisonsbyer. Tidligere har også Århus, Randers, Tønder, Næstved, Viborg, Odense, Horsens og Køge haft garnisoner.  

Militær
Ebi Smolarek

Euzebiuz “Ebi” Smolarek (født 9. januar 1981 i Lodz, Polen) er en polsk fodboldspiller. Smolarek er søn til en anden professionel fodboldspiller, Włodzimierz Smolarek.

Klubarriere 
Han startede sin karriere i Feyenoord i 2000. Han spillede der til 2004. Han spillede i alt 68 kampe og scorede 12 mål.

Efter ophold i Feyenoord tog han til Borussia Dortmund, først på en lejekontrakt, men bagefter på fuldtid, hvor han spillede frem til 2007. Han opnåede 79 kampe for klubben og scorede 25 mål.

Efter det 3 år lange ophold i Dortmund tog han til Racing de Santander, hvor han spillede indtil 2008. Han opnåede 34 kampe og scorede 4 mål.

Efter skuffelsen i Racing, tog han på en lejekontrakt til Bolton. Han nåede at spille 12 kampe for Bolton og scorede ikke.

Landsholdskarriere 
Han startede på det polske landshold i 2002 og fik debut den 13. februar mod Nordirland. Siden den kamp har han spillet 47 landskampe og scoret 20 mål.

Eksterne henvisninger 

 Euzebiusz Smolarek  på 90min.pl
 Spillerprofil  på ebismolarek.com

Fodboldspillere fra Polen
Fodboldspillere fra Feyenoord Rotterdam
Fodboldspillere fra Borussia Dortmund
Fodboldspillere fra Racing Santander
Fodboldspillere fra Bolton Wanderers F.C.
Fodboldspillere fra Polonia Warszawa
Fodboldspillere fra ADO Den Haag
Fodboldspillere fra Jagiellonia Bialystok
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Barkas

En Barkas er en østtysk fremstillet varevogn, der blev fremstillet i årene 1962-1991, på VEB Frankenberger Motorenwerke i Karl Marx Stadt (nu Chemnitz)
Barkas efterfulgte FRAMO varevognene, som dermed udgik af produktion. 

Barkas B1000 kunne gennem tiderne leveres med end del forskellige karroserier, Pickup, Kassevogn, Bus, Kølevogn, eller som rent chassis til opbygning af individuelle karosserier, herunder autotransporter, eller kranvogn. 
Motoren var en trecylindret totaktsmotor på 992 ccm, med en ydelse på 42 HK (senere 46HK)Motoren var den samme som i Wartburg personbilerne. Gearkassen var dog med en lavere udveksling.

I 1988 blev en ny model introduceret, Barkas B1000-1.
Denne var stort set identisk med forgængeren, men havde en 1,3 liters VW Polo/Golf motor i stedet.

Barkas var populær i sit hjemland DDR, og andre østblok lande, herunder Polen, Ungarn og Tjekkoslovakiet, (nu henholdsvis Tjekkiet og Slovakiet) samt på Cuba. Et lille antal blev eksporteret til Finland. 

Et mindre antal er blevet importeret til Danmark. Blandt andet købte Falck i 1963 en Barkas, som blev brugt som ambulance hos Falck i Hørsholm.

Der findes stadig et par B1000 i Danmark, men de er formodentligt alle brugt-importeret efter murens fald i 1989.

Varevogne
Setra S 415 HDH

Setra S 415 HDH er en busmodel fra Setra, som blev introduceret i 2002.

Modellen har 51 siddepladser, og er forsynet med en dieselmotor fra Mercedes-Benz, som fås i to effekttrin, 428 og 503 hk.

Beslægtede modeller 
Setra S 415 har to næsten identiske søstermodeller:
 Setra S 416 HDH: Variant med 55 siddepladser
 Setra S 417 HDH: Variant med 59 siddepladser

Eksterne henvisninger 

 Setra S 415 HDH  

S 415 HDH
Biler med hækmotor
Baghjulstrukne biler
Biler introduceret i 2002
Biler fra 2000'erne
Biler fra 2010'erne
Acetylkolin

Den kemiske komponent acetylkolin (ACh) er en neurotransmitter i det perifere nervesystem (PNS) og i centralnervesystemet (CNS) i mange organismer inklusive mennesket. Acetylkolin er en af mange neurotransmittere i det autonome nervesystem (ANS) og er den eneste neurotransmitter i det somatiske nervesystem. Det er også neurotransmitteren i alle autonome ganglier.

Acetylkolin og nikotin 
Nikotin ligner acetylcholin i centralnervesystemet. Ved rygning reagerer systemer i hjernen på nikotin, på samme måde som på acetylcholin, grundet den kemiske lighed. 

Neurotransmittere
Gammel Strand Station

Gammel Strand Station er en undergrundsstation på den københavnske Metros cityring. Gammel Strand Station ligger på Gammel Strand, med hovedtrappe ud imod Højbro Plads. Stationen ligger i takstzone 1 og åbnede 29. september 2019.

Byggeriet begyndte i 2010 med ledningsarbejde og arkæologiske udgravninger. Selve udgravningen begyndte primo 2013 og stationen var oprindeligt planlagt at stå færdig primo 2017.

Stationens udformning 
Gammel Strand Station er beklædt med lyse, hvide keramiske plader, der, med både matte og glatte overflader, tilfører et levende lysspil, der skal lede tankerne hen på sollys, der glimter i vandoverfladen, når overfladerne tilsættes kunstlys.

Da stationen er placeret direkte under Slotsholmskanalen, er layoutet også en anelse anderledes end de standardiserede stationer på Københavns Metro. Fra gadeplan fører trapper og elevatorer ned til et mellemplan. Dette leder hen til et langt rulletrappeløb, som det bl.a. kendes fra London og Stockholms metroer og ned til et andet mellemplan, hvorfra passagerer føres ned på selve stationen ad rulletrapper. Stationen er anlagt uden ovenlys, mens gaden Gammel Strand blev lukket permanent for gennemkørende trafik. Anlægspladserne for Canal Tours ved gaden blev flyttet til Ved Stranden i forbindelse med anlægsarbejderne og blev der også bagefter.

Referencer

Eksterne henvisninger 

 Cityringens hjemmeside

Etableret i 2019
Stationer på Københavns Metro Linje M3
Stationer på Københavns Metro Linje M4
Indre By (København)
Byen kalder

Byen kalder er det fjerde studiealbum fra den danske sanger og sangskriver Erann DD, der udkom den 26. oktober 2009 på EMI. Det er Eranns første dansksprogede album. Albummet fik negative anmeldelser, og var ingen kommerciel succes. Byen kalder debuterede som nummer otte på album-hitlisten, og tilbragte fire uger i top 40.

Spor

Kilder 

Album fra 2009
Erann DD-album
John Bennett Fenn

John Bennett Fenn (født 15. juni 1917 i New York City, død 10. december 2010) var en amerikansk professor af analytisk kemi. I 2002 han modtog Nobelprisen i kemi.

Nobelprismodtagere i kemi
Kemikere fra USA
Nobelprismodtagere fra USA
Marmorkirken Station

Marmorkirken Station er en undergrundsstation på den københavnske Metros cityring. Marmorkirken Station ligger ved Frederiks Kirke (også kaldet “Marmorkirken”), med hovedtrappe ud imod Store Kongensgade.

Marmorkirken Station ligger i takstzone 1. Stationen åbnede d. 29. september 2019.

Byggeriet begyndte ultimo 2009 med ledningsarbejde og arkæologiske udgravninger. Selve udgravningen begyndte medio 2011 og stationen stod færdig 2019.

Stationen er beklædt med kalkstenspaneler med forstenede søpindsvin og blæksprutter, som en henvisning til at marmor er metamorf kalksten. Som den eneste station ligger tunnelrørene ovenpå hinanden, i stedet for ved siden af hinanden.

Referencer

Eksterne henvisninger 

 Cityringens hjemmeside

Frederiksstaden
Stationer på Københavns Metro Linje M3
Stationer på Københavns Metro Linje M4
Etableret i 2019
Poul Henningsens Plads Station

Poul Henningsens Plads Station er en undergrundsstation på den københavnske Metros cityring. Stationen ligger i takstzone 2 og åbnede 29. september 2019.

Poul Henningsens Plads Station ligger på en unavngiven plads på hjørnet af Tåsingegade og Reersøgade, med hovedtrappe ud imod Jagtvej. Trods navnet Poul Henningsens Plads Station ligger den således ikke på Poul Henningsens Plads, der dog ligger i nærheden på hjørnet af Østerbrogade og Jagtvej.

Stationen er den nordligste på Cityringen og pr. 2019 tillige den nordligste på hele metronettet. Da Orientkaj Station på M4 nu er åbnet er Poul Henningsens Plads Station dog kun den næstnordligste.

Byggeriet begyndte i maj 2011 med ledningsarbejde og arkæologiske udgravninger. Selve udgravningen begyndte primo 2013 og stationen stod færdig 2019.

Referencer

Eksterne henvisninger 

 Cityringens hjemmeside

Østerbro
Stationer på Københavns Metro Linje M3
Etableret i 2019
Skjolds Plads Station

Skjolds Plads Station er en undergrundsstation på den københavnske Metros cityring. Skjolds Plads Station er beliggende i Haraldsgade, med hovedtrappe ud imod Tagensvej. Stationen ligger i takstzone 2 og åbnede 29. september 2019.

Stationens udformning 
Stationen er udformet med gråt strukturglas som reference til Københavns Universitets nærliggende Nørre Campus. 

Hovedtrappen ligger ved krydset Haraldsgade/Tagensvej. På Skjolds Plads er der en bagtrappe til en cykelkælder i tilslutning til stationen. Desuden er der opsat et offentligt toilet på pladsen.

Referencer

Eksterne henvisninger 

 Cityringens hjemmeside

Nørrebro
Stationer på Københavns Metro Linje M3
Etableret i 2019
Nuuks Plads Station

Nuuks Plads Station er en undergrundsstation på den københavnske Metros cityring. Stationen er beliggende i takstzone 1 og åbnede d. 29. september 2019

Nuuks Plads Station ligger ved det tidligere Landsarkivet for Sjælland, Lolland-Falster og Bornholm, med hovedtrappe ud imod Jagtvej. Nuuk, som indtil hjemmestyrets indførelse i 1979 havde det danske navn Godthåb, er hovedbyen i Grønland.

Stationens udformning 
Stationen er beklædt med teglsten i sorte, brune og grå nuancer som en reference til stationens nabo; det tidligere landsarkiv. Hovedtrappen er placeret i krydset Jagtvej/Rantzausgade, mens en bagtrappe er placeret ud mod Hiort Lorenzens Gade i modsatte ende af stationen, hvor der også er cykelparkering.

Eksterne kilder/henvisninger 

 Nuuks Plads

Noter 

Stationer på Københavns Metro Linje M3
Nørrebro
Etableret i 2019
Frederiksberg Allé Station

Frederiksberg Allé Station er en undergrundsstation på den københavnske Metros cityring. Stationen er beliggende i takstzone 1 og åbnede 29. september 2019.

Frederiksberg Allé Station ligger på hjørnet af Frederiksberg Allé og Platanvej, med hovedtrappe mod gadehjørnet.

Byggeriet begyndte i november 2010 med ledningsarbejde og arkæologiske udgravninger. Selve udgravningen begyndte i 2012, og stationen som sådan var færdig i 2017.

Stationens udformning 
Stationen er en dybtliggende station, beliggende ca. 20 meter under jorden.

Stationens vægge er udformet i keramiske plader i grønne nuancer, som reference til lindetræerne på Frederiksberg Allé.

På stationsforpladsen opførtes en bygning, der skal huse Madkulturens Hus samt boliger. Hovedtrappen er placeret under Madkulturens Hus i krydset Frederiksberg Allé/Platanvej, hvor hovedtrappen består af to separate trappeskakter med hver to rulletrapper til gadeplan. En bitrappe med almindelige trappetrin er beliggende umiddelbart øst for hovedtrappen. Der er underjordisk cykelparkering mellem de to trapper. Stationen, boligerne og Madkulturens Hus er designet af Cobe.

Galleri

Referencer

Eksterne henvisninger 

 Cityringens hjemmeside 

Stationer på Københavns Metro Linje M3
Alle Station
Etableret i 2019
Tina Cousins

Tina Cousins (født 20. april 1974 i Leigh-on-Sea, Essex) er en engelsk singer-songwriter og tidligere fotomodel.

Hun fik sit gennembrud, da hun i 1998 medvirkede på Sash!'s single "Mysterious Times". Hun har senere indspillet singler i eget navn og har i alt haft fem singler med på den britiske top 20-hitliste. Hun har udgivet to albums, Killing Time fra 1999 og Mastermind fra 2005.

Eksterne henvisninger 
 Tina Cousins officelle hjemmeside
 

Singer-songwritere fra Storbritannien
Sangere fra England
Spædbørnsdødelighed

Spædbørnsdødelighed er antallet af nyfødte børn pr. år, der dør inden for deres første leveår af 1.000 levendefødte.

Spædbarnsdød omfatter dødsfald af spædbørn fra 22. graviditetsuge og frem til første leveårs udgang. I 2017 var der 231 børn i Danmark der døde før de havde fyldt 1 år. Dødsårsagerne kan være mange og varierer fx fra vuggedød til indre vuggedød, hjertefejl, genetiske sygdomme eller trafikuheld.

Historisk udvikling

1600-tallet 

Spædbørnsdødelighed var i ældre tid et alvorligt problem. Således viser en opgørelse over aldersfordelingen ved dødsfald i Vonsild 1685-1708, at 3% af de døde var mindre end et døgn gamle, 3% indtil en uge gamle, 4% indtil en måned gamle og 15% indtil et år gamle, det vil sige at spædbørnsdødfald udgjorde en fjerdedel af samtlige dødsfald i sognet i perioden. I en mere omfattende kirkebogsgennemgang nåede Gustav Bang frem til følgende dødelighed opdelt henholdsvis på drenge og piger samt på købstadssogne og landsogne:

Faldende spædbørnsdødelighed med tiden 

Ved sine kirkebogsstudier nåede Gustav Bang frem til følgende spædbørnsdødelighed:

Det ses heraf, at spædbørnsdødeligheden nærmest blev halveret fra 1600-tallet til år 1900.

Se også

Litteratur 
 Gustav Bang: Kirkebogsstudier; København 1906
 Karl-Erik Frandsen: "1536-1720" (i: Claus Bjørn (red.): Det danske landbrugs historie II: 1536-1810; Landbohistorisk Selskab 1988;

Eksterne henvisninger 
 Otto Andersen: "Dødelighedsforholdene i Danmark 1735-1839" (Nationaløkonomisk Tidsskrift, Bind 111; 1973)
 Landsforeningen til støtte ved spædbarnsdød

Noter 

Demografiske begreber